තලංගම, ප්‍රදේශයේ සිදුකර ඇති රුපියල් දහතුන් ලක්‍ෂයක මුදල් සොරකමක් සම්බන්ධයෙන් සැකපිට පොලිස් අත්අඩංගුවට ගෙන ඇති පුද්ගලයෙකු, වැඩිදුර පරීක්‍ෂණ සඳහා රැගෙන යමින් සිටියදී, නුවරඑළියේ කොටගල ප්‍රදේශයේ පිහිටි අඩි 60 ක් පමණ උස දුම්රිය පාලමකින්, පහළට පැනීම නිසා බරපතළ ලෙස තුවාල ලබා රෝහල් ගත කිරීමෙන් පසු මිය ගොස් ඇතැයි, දිඹුල පොලිසිය කියයි.බරපතළ ලෙස තුවාල ලැබූ සැකකරු, කොටගල දිසා රෝහලටත්, පසුව වැඩිදුර ප්‍රතිකාර සඳහා මහනුවර මහ රෝහලටත් ඇතුළත් කිරීමෙන් පසු ඉකුත් 22 දින මෙලෙස මියගොස් ඇත.මෙසේ දුම්රිය පාලමක් මතින් පහළට පැනීම නිසා මියගොස් ඇත්තේ හැටන් - නෝර්වුඩ්, බංගලාවත්ත නැමති ලිපිනයෙහි පදිංචි සින්නයියා නඩරාජා නැමති වයස අවුරුදු 40ක දෙදරු පියෙකු බව පොලිසිය පවසයි.